Apstiprināts

Alojas novada domes

Iepirkumu komisijas

2017. gada 21. jūlija sēdē

Protokola Nr. AND/2017/18-01

Iepirkuma Publisko iepirkumu likuma 9. panta kārtībā

**„** **Būvprojekta izstrāde un autoruzraudzība Staiceles mūzikas un mākslas skolas pārbūvei”**

**NOLIKUMS**

Iepirkuma identifikācijas Nr. AND/2017/18

Alojā, 2017

1. **Vispārīgā informācija**
	1. **Iepirkuma identifikācijas Nr.:** AND/2017/18
	2. **Pasūtītājs**:

|  |  |
| --- | --- |
| **Pasūtītāja nosaukums**  | Alojas novada dome |
| **Juridiskā adrese**  | Jūras iela 13, Aloja, Alojas novads, LV-4064 |
| **Reģistrācijas Nr.** | 90000060032 |
| **Tālruņa Nr.**  | 64023925 |
| **E-pasta adrese** | dome@aloja.lv  |
| **Pasūtītāja mājaslapa internetā** | [www.aloja.lv](http://www.aloja.lv) |
| **Kontaktpersonas**  | Ieva Klodčika, iepirkumu speciālisteTālr. 26694477, e-pasts: ieva.klodcika@aloja.lv Aivars Krūmiņš, izpilddirektora vietnieks saimnieciskos jautājumos, tālr. 22014160, aivars.krumins@aloja.lv  |

* 1. Iepirkuma metode – saskaņā ar Publisko iepirkumu likuma 9. pantu.
	2. **Iepirkuma nolikuma saņemšana:**
		1. Iepirkuma dokumenti (nolikums ar pielikumiem, turpmāk – Nolikums) ir brīvi un tieši elektroniski pieejami pasūtītāja mājaslapā internetā [www.aloja.lv](http://www.aloja.lv) sadaļā - Attīstība/Iepirkumi. Ja ieinteresētais piegādātājs pieprasa izsniegt Nolikumu drukātā veidā, Pasūtītājs to izsniedz ieinteresētajam piegādātājam 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka pieprasījums iesniegts laikus pirms piedāvājumu iesniegšanas termiņa beigām.
		2. Ieinteresētā piegādātāja pienākums ir pastāvīgi sekot aktuālajai informācijai Pasūtītāja mājaslapā un ievērot to, sagatavojot savu piedāvājumu.
	3. **Informācijas apmaiņas kārtība:** rakstiski, izmantojot Pasūtītāja e-pasta adresi dome@aloja.lv .
	4. **Papildu informācijas sniegšana:**
		1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		2. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja mājaslapā internetā, norādot arī uzdoto jautājumu.
	5. **Piedāvājuma iesniegšana:**
		1. Ieinteresētais piegādātājs piedāvājumu var iesniegt personīgi vai pa pastu, sākot ar iepirkuma izsludināšanas dienu, līdz 2017. gada 4.augustam plkst. 10:00. Par iesniegšanas brīdi uzskatāms brīdis, kad Pasūtītājs saņem piedāvājumu Nolikuma 1.2. punktā norādītajā Pasūtītāja adresē.
		2. Piedāvājumu atvēršanas sanāksme notiks 2017. gada 4.augustā plkst. 10:00 Alojas novada domē, Jūras ielā 13, Alojā, Alojas novadā.
		3. Piedāvājumu, kas iesniegts pēc piedāvājumu iesniegšanas termiņa beigām, Pasūtītājs neizskata un atdod atpakaļ iesniedzējam.
		4. Pretendents sedz izmaksas, kas ir saistītas ar piedāvājuma sagatavošanu un iesniegšanu.
		5. Pretendents līdz piedāvājumu iesniegšanas termiņa beigām var grozīt vai atsaukt savu piedāvājumu, iesniedzot Pasūtītājam rakstisku paziņojumu. Piedāvājuma atsaukumam ir bezierunu raksturs.
		6. Iesniegtais piedāvājums ir derīgs līdz iepirkuma līguma noslēgšanai.
	6. **Prasības piedāvājuma noformējumam un iesniegšanai.**
		1. Piedāvājumu iesniedz 1 (vienā) eksemplārā atbilstoši Nolikuma 1.8. punkta prasībām, un tas sastāv no šādām daļām:
			1. satura rādītājs, kurā norādīti visi iesniegtie dokumenti;
			2. pieteikums dalībai iepirkumā (saskaņā ar Nolikuma 1. pielikumu);
			3. pretendenta atlases un kvalifikācijas dokumenti (saskaņā ar Nolikuma 3.4. punktu);
			4. tehniskais piedāvājums (saskaņā ar Nolikuma 3.5. punktu);
			5. finanšu piedāvājums (saskaņā ar Nolikuma 3.6. punktu un 3. pielikumu);
		2. Piedāvājumu iesniedz arī elektroniskā formā – CD/DVD diskā vai citā datu nesējā, iespējamie dokumentu formāti: .xls; .xlsx; .doc; .docx; .pdf. Dati nedrīkst būt šifrēti, un tiem jābūt lasāmiem.
		3. Piedāvājumu iesniedz aizlīmētā un aizzīmogotā aploksnē, uz kuras norāda:

|  |
| --- |
| Pretendenta nosaukums,reģ. Nr., adrese, tālr., e-pastsAlojas novada domeJūras iela 13, Aloja, Alojas novads, LV-4064, LatvijaPiedāvājums iepirkumam **“Būvprojekta izstrāde un autoruzraudzība Staiceles mūzikas un mākslas skolas pārbūvei”**, identifikācijas Nr. AND/2017/18Neatvērt līdz 2017. gada 4.augustam plkst. 10:00. |

* + 1. Piedāvājuma dokumenti jāsakārto vienā sējumā, lai dokumentus nebūtu iespējams atdalīt, tiem jābūt cauršūtiem (caurauklotiem) ar izturīgu diegu. Sējuma lapām jābūt numurētām un jāatbilst pievienotajam satura rādītājam. Uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, apliecinājuma vietas nosaukums un datums, kā arī jābūt pretendenta vai tā pilnvarotā pārstāvja parakstam un tā atšifrējumam.
		2. Piedāvājums jāsagatavo latviešu valodā.
		3. Dokumentiem jābūt noformētiem atbilstoši 2010. gada 28. septembra MK noteikumiem Nr.916 “Dokumentu izstrādāšanas un noformēšanas kārtība”.
		4. Pretendenta iesniegtajam piedāvājumam jābūt pretendenta likumiskā vai pilnvarotā pārstāvja parakstītam. Ja pretendenta piedāvājumu paraksta pilnvarotā persona, piedāvājumam klāt jāpievieno pilnvara (kopija).
		5. Piedāvājuma dokumentiem jābūt skaidri salasāmiem un bez neatrunātiem labojumiem.
		6. Pretendents apliecina iesniegto dokumentu kopiju pareizību atbilstoši 2010. gada 28. septembra MK noteikumiem Nr. 916 “Dokumentu izstrādāšanas un noformēšanas kārtība”.
		7. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
1. **Informācija par iepirkuma priekšmetu**
	1. **Iepirkuma priekšmets:** Būvprojekta izstrāde un autoruzraudzība Staiceles mūzikas un mākslas skolas pārbūvei saskaņā ar projektēšanas uzdevumu (2. pielikums).
	2. **CPV kods:** 71242000-6, papildus 71248000-8.
	3. **Līguma izpildes vieta:** Staiceles mūzikas un mākslas skola
	4. **Līguma izpildes termiņš:** būvprojekta izstrāde, saskaņošana un nodošana Pasūtītājam jāveic 4 (četru) mēnešu laikāno līguma noslēgšanas dienas. Autoruzraudzība jāveic no būvdarbu uzsākšanas dienas līdz objekta nodošanai ekspluatācijā.
	5. **Līguma apmaksa:** saskaņā ar iepirkuma līguma projekta nosacījumiem.
2. **Pretendentu atlases nosacījumi un iesniedzamie dokumenti**
	1. Pretendents iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu iepirkumā atbilstoši šī Nolikuma prasībām. Piedalīšanās iepirkumā ir pretendenta brīvas gribas izpausme.
	2. Pasūtītājs izslēdz pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā*;*
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 3.2.1., 3.2.2. un 3.2.3. punkta nosacījumi.
	3. Pasūtītājs veiks izslēgšanas nosacījumu pārbaudi tikai attiecībā uz pretendentu, kuram būtu piešķiramas līguma slēgšanas tiesības atbilstoši Nolikumā noteiktajām prasībām un kritērijiem.
	4. Pretendentu atlases un kvalifikācijas prasības un iesniedzamie dokumenti**:**

|  |  |
| --- | --- |
| **Prasība** | Iesniedzamie dokumenti |
| * + 1. Pretendents, personālsabiedrība un personālsabiedrības biedri (ja piedāvājumu iesniedz personālsabiedrība), personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja pretendents plāno piesaistīt apakšuzņēmējus), ir reģistrēti, licencēti vai sertificēti atbilstoši normatīvo aktu prasībām un ir tiesīgi veikt iepirkumā paredzētos projektēšanas darbus.
 | Pretendentiem, kas nav reģistrēti Latvijā, jāiesniedz reģistrācijas valstī izsniegtas reģistrācijas apliecības kopija.Ja piedāvājumu iesniedz personu apvienība vai personālsabiedrība, tad pieteikumu (1. pielikums) paraksta visi personu apvienības vai personālsabiedrības dalībnieki, norādot personu, kura pārstāv attiecīgo personu grupu iepirkumā, kā arī norāda katras personas atbildības apjomu. Personu apvienībai jāiesniedz visu dalībnieku parakstīts apliecinājums, ka līguma slēgšanas gadījumā tā būs reģistrēta komercreģistrā.  |
| **3.4.2.** Pretendenta amatpersonai, kas parakstījusi piedāvājuma dokumentus, ir likumā noteiktajā kārtībā nostiprinātas paraksta tiesības.  | Ja piedāvājuma dokumentus paraksta pilnvarotā persona, jāpievieno atbilstoši noformētas pilnvaras kopija. |
| **3.4.3.** Pretendents (tai skaitā pretendenta apakšuzņēmēji un katrs personu apvienības un personālsabiedrības dalībnieks) ir reģistrēts Būvkomersantu reģistrā.  | Būvkomersanta reģistrācijas faktu Iepirkumu komisija pārbauda būvniecības informācijas sistēmas datu bāzē.  |
| * + 1. Pretendents kā ģenerāluzņēmējs iepriekšējos trīs gados (2014., 2015., 2016. un 2017. gadā līdz piedāvājumu iesniegšanas pēdējai dienai) kvalitatīvi un atbilstoši pasūtītāja prasībām ir izstrādājis vismaz 2 (divus) būvju pārbūves būvprojektus.
 | Pretendenta pēdējo 3 (trīs) gadu laikā veikto projektēšanas darbu saraksts saskaņā ar 4. pielikumu.  |
| * + 1. Pretendents var nodrošināt projekta vadītāja - arhitekta vai būvinženiera piesaisti, kurš atbilst šādām minimālajām prasībām: Iepriekšējo trīs gadu laikā (2014., 2015., 2016. un 2017. gadā līdz piedāvājumu iesniegšanas pēdējai dienai) ir piedalījies vismaz 2 (divu) līdzvērtīga rakstura un nozīmes būvprojektu izstrādē kā arhitekts vai būvinženieris.
 | Pretendenta līguma izpildē iesaistītā speciālista kvalifikācijas, izglītības un darba pieredzes apraksts saskaņā ar pievienoto 5. un 6.pielikumu.  |
| * + 1. Ja pretendents līguma izpildei plāno piesaistīt apakšuzņēmējus, tas savā piedāvājumā norāda tās līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus.
 | Apakšuzņēmēju saraksts, norādot katram apakšuzņēmējam nododamo darbu veidus un apjomus saskaņā ar 7. pielikumu, kā arī apakšuzņēmēja apliecinājumu par dalību līguma izpildē. |
| * + 1. Pretendents ir apdrošināts 19.08.2014. MK noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” kārtībā.
 | Pretendenta profesionālās civiltiesiskās apdrošināšanas polises kopija vai apdrošināšanas kompānijas apliecinājums, ka gadījumā, ja pretendentam tiks piešķirtas līguma noslēgšanas tiesības, pirms darbu uzsākšanas starp apdrošināšanas kompāniju un pretendentu tiks noslēgts līgums par pretendenta profesionālās civiltiesiskās atbildības apdrošināšanu.  |

* 1. Tehniskais piedāvājums:
		1. Pretendentam jāveic objekta apsekošana dabā un jāiesniedz objekta apsekošanas akts, saskaņā ar 8. pielikumu.
		2. Tehniskais piedāvājums sagatavojams saskaņā ar projektēšanas uzdevumu (2. pielikums).
		3. Tehniskajā piedāvājumā jānorāda informācija par piedāvāto darba organizāciju, metodēm, piedāvātajiem tehnoloģiskajiem risinājumiem un materiāliem līguma izpildei.
		4. Tehniskajā piedāvājumā jāiekļauj izpildāmo darbu un veicamo pasākumu laika grafiks saskaņā ar projektēšanas darba uzdevumu, nosakot izpildāmo darbu un veicamo pasākumu sākumu, beigas, ilgumu un galveno speciālistu noslodzi.
	2. Finanšu piedāvājums:
		1. Finanšu piedāvājumu sagatavo saskaņā ar 3. pielikumu, ņemot vērā projektēšanas uzdevumā minētās prasības.
		2. Finanšu piedāvājumā cenas norāda *euro* (EUR) bez pievienotās vērtības nodokļa.
		3. Finanšu piedāvājuma cenās jābūt iekļautām visām izmaksām, kas saistītas ar būvprojekta izstrādi, darbaspēka izmaksas, transporta izdevumi un citas saistītās izmaksas, tajā skaitā visi nodokļi un nodevas, izņemot PVN.
1. **Piedāvājumu vērtēšana un piedāvājuma izvēles kritērijs**
	1. Iesniegto piedāvājumu vērtēšanu veic Pasūtītāja Iepirkumu komisija.
	2. Iepirkumu komisija piedāvājumus vērtē sekojošos posmos:
		1. 1. posms – piedāvājuma noformējuma atbilstība Nolikuma 1.8. punkta prasībām;
		2. 2. posms – pretendentu atlase saskaņā ar Nolikuma 3.2. - 3.4. punkta prasībām;
		3. 3. posms – tehniskā piedāvājuma vērtēšana saskaņā ar Nolikuma 3.5. punkta prasībām;
		4. 4. posms - finanšu piedāvājuma vērtēšana saskaņā ar Nolikuma 3.6. punkta prasībām.
	3. Vērtējot finanšu piedāvājumu, komisija pārbaudīs, vai piedāvājumā nav aritmētisku kļūdu. Ja Iepirkumu komisija konstatēs aritmētiskas kļūdas, tā šīs kļūdas izlabos un turpmākajā vērtēšanas procesā ņems vērā labojumus. Par kļūdu labojumiem un laboto piedāvājuma summu Pasūtītājs informēs pretendentu.
	4. Piedāvājuma izvēles kritērijs ir iepirkuma nolikumam un tā pielikumiem atbilstošs saimnieciski visizdevīgākais piedāvājums, kuru Pasūtītājs nosaka, ņemot vērā cenu.
	5. Iepirkumu komisija noraida pretendenta piedāvājumu, ja pretendents, iesniedzot pieprasīto informāciju, norādījis nepatiesas ziņas, vai arī no iesniegtajiem dokumentiem ir konstatējams, ka pretendenta piedāvājums neatbilst iepirkuma nolikumā noteiktajām prasībām.
	6. Pasūtītājs var pieņemt lēmumu par iepirkuma izbeigšanu, ja iepirkumam nav iesniegts neviens piedāvājums vai ja iesniegtie piedāvājumi neatbilst iepirkuma nolikumā noteiktajām prasībām, kā arī citos gadījumos saskaņā ar Publisko iepirkumu likumu.
	7. Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
	8. 3 (trīs) darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu. Informācija par rezultātiem tiks nosūtīta elektroniski, izmantojot drošu elektronisko parakstu, uz pretendenta norādīto e-pasta adresi.
2. **Iepirkuma līguma slēgšana**
	1. Pamatojoties uz pretendenta piedāvājumu, ar Iepirkumu komisijas izraudzīto pretendentu Pasūtītājs slēgs iepirkuma līgumu saskaņā ar Nolikumam pievienoto iepirkuma līguma projektu (9. pielikums).
	2. Iesniedzot piedāvājumu, pretendents piekrīt visiem Nolikuma un iepirkuma līguma projekta noteikumiem un apņemas tos pildīt.
3. **Iepirkumu komisijas tiesības un pienākumi**
	1. Iepirkumu komisijas tiesības:
		1. Pieprasīt, lai pretendents izskaidro savā piedāvājumā ietverto informāciju. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas pretendentu finanšu piedāvājumos, informējot par to pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo saimnieciski izdevīgāko piedāvājumu vai pārtraukt iepirkumu bez rezultātiem, ja izraudzītais pretendents atsakās slēgt iepirkuma līgumu ar Pasūtītāju.
		6. Citas Publisko iepirkumu likumā noteiktās Iepirkumu komisijas tiesības.
	2. Iepirkumu komisijas pienākumi:
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā noteiktie Iepirkumu komisijas pienākumi.
4. **Pretendenta tiesības un pienākumi**
	1. Pretendenta tiesības:
		1. Apvienoties pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. Sagatavot piedāvājumu atbilstoši iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkumu komisijas noteiktajā termiņā sniegt atbildes uz pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar piedāvājumu sagatavošanu un iesniegšanu.
5. **Pielikumi**
	1. Pretendenta pieteikums dalībai iepirkumā uz 1 (vienas) lapas;
	2. Tehniskā specifikācija – projektēšanas uzdevums uz 2 (divām) lapām;
	3. Finanšu piedāvājuma veidlapa uz 1 (vienas) lapas;
	4. Pakalpojumu saraksts, kas apliecina pretendenta pieredzi līdzīgu darbu veikšanāuz 1 (vienas) lapas;
	5. Pretendenta līguma izpildē iesaistīto speciālistu saraksts uz 1 (vienas) lapas;
	6. Pretendenta līguma izpildē iesaistītā speciālista kvalifikācijas, izglītības un darba pieredzes apraksts uz 1 (vienas) lapas;
	7. Apakšuzņēmēju saraksts uz 1 (vienas) lapas;
	8. Objekta apsekošanas akts uz 1 (vienas) lapas;
	9. Iepirkuma līgumu projekts uz 7 (septiņām) lapām.

Iepirkumu komisijas priekšsēdētāja Marika Kamale

1.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**PIETEIKUMs DALĪBAI iepirkumā**

“Būvprojekta izstrāde un autoruzraudzība Staiceles mūzikas un mākslas skolas pārbūvei”

ID Nr. AND/2017/18

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 Datums Vieta

|  |
| --- |
| **Informācija par pretendentu** |
| Pretendenta nosaukums: |  |
| Reģistrācijas numurs: |  |
| Juridiskā adrese: |  |
| Pasta adrese: |  |
| Tālrunis: |  |
| E-pasta adrese: |  |
| Pretendenta profila adrese internetā: |  |
| Bankas nosaukums: |  |
| Bankas kods: |  |
| Konta numurs: |  |
| Paraksttiesīgā persona, kas parakstīs iepirkuma līgumu, un ieņemamais amats: |  |
| **Informācija par pretendenta kontaktpersonu (atbildīgo personu)** |
| Vārds, uzvārds: |  |
| Ieņemamais amats: |  |
| Tālrunis: |  |
| E-pasta adrese: |  |

Ar šī pieteikuma iesniegšanu:

1. piedāvājam veikt būvprojekta izstrādes un autoruzraudzības darbus saskaņā ar iepirkuma „ Būvprojekta izstrāde un autoruzraudzība Staiceles mūzikas un mākslas skolas pārbūvei”, ID Nr. AND/2017/18, noteikumiem un atbilstoši iepirkuma tehniskajai specifikācijai un iepirkuma līguma projekta nosacījumiem;
2. apstiprinām, ka esam iepazinušies ar iepirkuma nolikumu, tajā skaitā ar tehnisko specifikāciju un iepirkuma līguma projektu, un piekrītam visiem tajos minētajiem nosacījumiem, tie ir skaidri un saprotami, iebildumu un pretenziju pret tiem nav;
3. apliecinām, ka nekādā veidā neesam ieinteresēti nevienā citā piedāvājumā un nepiedalāmies nevienā citā piedāvājumā, kas iesniegts šajā iepirkumā;
4. visas piedāvājumā sniegtās ziņas ir precīzas un patiesas.

|  |
| --- |
|  |
| *Pretendenta likumiskā vai pilnvarotā pārstāvja amats, vārds, uzvārds un paraksts* |

Z.v.

2.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**PROJEKTĒŠANAS UZDEVUMS**

Staiceles Mūzikas un mākslas skolas ēkas

(ar kadastra nr. 66170010231)

pārbūves būvprojekta izstrādei

1. Darba uzdevums projektēšanai sagatavots Staiceles Mūzikas un mākslas skolai Lielā ielā 36, Staicelē, Alojas novadā, zemes vienības kadastra apzīmējums Nr.66170010231.

**Vispārējās ziņas par būvi:**

* Būves īpašnieks – Alojas novada dome, Jūras ielā 13, Alojā Alojas novadā, reģ.Nr.90000060032;
* Būves veids- skola, izglītības iestāžu telpu grupa, kods 1263;
* Apbūves laukums - 330,8 m2 ‘;
* Būvtilpums- 3137 m3 ;
* Kopējā platība- 695,4 m2;
* Zemes platība- 4384 m2 ;
* Stāvu skaits-virszemes divi stāvi, pazemes viens stāvs;
* Būves atjaunošana-2009.gads;
* Būves kadastrālās uzmērīšanas lietas izsniegšanas laiks- 09.12.2010.
1. Terasē ar flīžu segumu, kur ieeja uz terasi no 2. stāva, pašreiz ir ierīkots floristikas kabinets, jāparedz nelielu pasākumu un koncertu rīkošana terasē, kā arī vizuālās mākslas stundu nodarbības.
2. Jāņem vērā ēkas vietējās nozīmes pilsētbūvniecības pieminekļa statuss, piebūve netiek pārbūvēta, netiek mainīta tās forma un funkcija, tā paredzēta kā papildus ieeja skolas ēkā ar drošām atbilstošām kāpnēm, ņemot vērā visas drošas un atbilstošas kāpnes specifikācijas ikdienas lietošanai. Lai saglabātu ēkas vēsturisko veidolu, piebūvei tiek izmantota stikla fasāde, kas netraucē atspoguļot ēkas vēsturisko izskatu. Ņemot vērā mūsdienu tendences kultūrvēsturisko ēku veidolu saglabāšanā visā Eiropā kā arī pasaulē, tiek izmantotas mūsdienīgas tendences stikla fasādes, neaizsedzot ēkas vēsturiskās detaļas. Projektējot stikloto fasādi, ēkas pamatfunkcija un apjomi netiek mainīti.
3. Piebūves pašreizējā fasādes forma netiek mainīta, izmantojot tā paša tipa materiālu, saglabājot tā paša tipa horizontālās līnijas un dekoratīvos elementus.
4. Kāpņu dizainam izmantot minimālus dizaina risinājums, kas nenosedz pašas vēsturiskās ēkas izmantotos materiālus – laukakmens, ķieģelis, u.c. Piekļuvei pie ēkas papildus ieejas tiek izmantots labiekārtošanas darbiem atbilstošs bruģēts celiņš.
5. Mansardā tiek veikti visi nepieciešamie darbi, tajā skaitā siltināšanas darbi, elektroinstalācija, ugunsdrošības signalizācija, datortīkli, apkure, apdares darbi (ieteicama koka apdare), ņemot vērā mūsu klimata apstākļus.
6. Mansardā paredzētas 2 darba zonas, kuras atdala ar stikla starpsienu (pilnībā visu vai daļēji, atkarībā no darba vietu izvietojuma), lai vienlaicīgi varētu notikt divas dažādas nodarbības. Tās tiek aprīkotas ar visu nepieciešamo Vizuālās mākslas nodarbību veikšanai. Vienā no zonām nepieciešams ierīkot kanalizāciju, ūdens pievadu ar nerūsējošā tērauda izlietni, kuras specifikācija atbilst mākslas nodarbību vajadzībām. Mansardā tiek izmantota stiklota siena, lai tiktu saglabāta pēc iespējas vairāk dabīgās gaismas iekļuve. Papildus apgaismojuma iegūšanai tiek ierīkots LED apgaismojums, jo mansarda dabīgais apgaismojums nav pietiekošs nodarbību norisei.
7. Jābūt ierīkotiem dūmu detektoriem, svaiga gaisa cirkulācijas sistēma, grīdas segums jāparedz dažādu krāsu un ķīmisku vielu iedarbībai. Mansarda grūti pieejamos sānos, starp ēkas jumta krēsla konstrukciju, paredzēt iebūvētus plauktus ar bīdamām sistēmas durvīm.
8. Pārbūvē paredzēt nodrošinājumu brīvai pārvietošanās iespējai cilvēkiem ar kustību traucējumiem. Piedāvāt variantus.
9. Pārbūves būvprojektā iekļaut darbu apjomus un kontroltāmi.
10. Veicot projektēšanu, vadīties pēc SIA “LATME Company” tehniskās apsekošanas atzinuma no 09.12.2016., Valsts kultūras pieminekļu aizsardzības inspekcijas uzziņas par kultūras pieminekļu aizsardzības prasībām (no 18.05.2017. Nr. 06-04/2322), ieteicams izmantot ēkas vizualizācijas attēlus (sk.pielikumos) un ēkas inventarizācijas lietas materiālus.
11. Kontaktpersonas pārbūves būvprojekta izstrādei no pašvaldības puses: Staiceles MMS direktore Ārija Bakmane (tel.26332269); novada domes izpilddirektora vietnieks saimnieciskos jautājumos Aivars Krūmiņš (tel.22014160).

3.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**FINANŠU PIEDĀVĀJUMS**

iepirkumam “Būvprojekta izstrāde un autoruzraudzība

Staiceles mūzikas un mākslas skolas pārbūvei”,

ID Nr. AND/2017/18

Pasūtītājs: Alojas novada dome, reģ. Nr. 90000060032

Pretendenta nosaukums, reģistrācijas Nr.

Iepazinušies ar iepirkuma “Būvprojekta izstrāde un autoruzraudzība Staiceles mūzikas un mākslas skolas pārbūvei” (identifikācijas Nr. AND/2017/18) dokumentiem, mēs piedāvājam veikt būvprojekta izstrādes un autoruzraudzības darbus saskaņā ar iepirkuma nolikuma Tehniskās specifikācijas prasībām un piekrītot visiem iepirkuma nolikuma noteikumiem:

|  |  |  |
| --- | --- | --- |
| **Nr.** | **Darbu nosaukums** | **Summa EUR**  |
| 1. | Būvprojekta izstrāde  |  |
| 2. | Autoruzraudzība |  |
| **KOPĀ:** |  |
| PVN 21% |  |
| Kopsumma ar PVN |  |

Ar šo mēs apstiprinām, ka mūsu piedāvājums ir spēkā līdz iepirkuma līguma noslēgšanai vai paziņojumam par iepirkuma izbeigšanu bez rezultāta. Iepirkuma līguma slēgšanas tiesību piešķiršanas gadījumā piedāvājums ir spēkā visu iepirkuma līguma darbības laiku. Apliecinām, ka piedāvātajā līgumcenā ir iekļautas visas izmaksas, kas saistītas ar būvprojekta izstrādes darbu veikšanu. Apliecinām, ka piekrītam iepirkuma nolikumam pievienotā iepirkuma līguma projekta noteikumiem un līguma slēgšanas tiesību piešķiršanas gadījumā piekrītam slēgt iepirkuma līgumu saskaņā ar šo projektu.

2017. gada \_\_\_.\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pretendenta paraksttiesīgās vai pilnvarotās personas paraksts, tā atšifrējums*

Z. v.

4.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**PAKALPOJUMU SARAKSTS, KAS APLIECINA PRETENDENTA PIEREDZI LĪDZĪGU DARBU VEIKŠANĀ**

|  |  |  |  |  |
| --- | --- | --- | --- | --- |
| **Nr.** | **Tehniskā projekta nosaukums, īss apraksts** | **Pasūtītāja nosaukums, adreses, kontaktpersona** | **Līguma summa (EUR bez PVN)** | **Tehniskā projekta izstrādāšanas termiņš (no< >līdz< >)** |
| 1. |  |  |  |  |
| 2. |  |  |  |  |
| 3. |  |  |  |  |

2017. gada \_\_\_.\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

Z.v.

5.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei

ID Nr. AND/2017/18

**PRETENDENTA LĪGUMA IZPILDĒ IESAISTĪTO SPECIĀLISTU SARAKSTS**

|  |  |  |  |  |  |
| --- | --- | --- | --- | --- | --- |
| **Nr.** | **Piedāvātā pozīcija projektā** | **Vārds, uzvārds** | **Uzņēmums, kuru speciālists pārstāv** | **Specialitāte, sertifikāta Nr.** | **Pieredze attiecīgajā specialitātē (gados)** |
|  |  |  |  |  |  |
|  |  |  |  |  |  |
|  |  |  |  |  |  |

2017. gada \_\_\_.\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

Z.v.

6.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**PRETENDENTA LĪGUMA IZPILDĒ IESAISTĪTĀ SPECIĀLISTA KVALIFIKĀCIJAS, IZGLĪTĪBAS UN DARBA PIEREDZES APRAKSTS**

Piedāvātā pozīcija līguma izpildē: \_\_\_\_\_\_\_\_\_\_\_\_\_\_\_\_

1. Vārds, uzvārds
2. Sertifikāta Nr. \_\_\_\_\_\_\_\_\_\_\_\_\_\_\_\_
3. Izglītība:

|  |  |
| --- | --- |
| Mācību iestāde, mācību laiks (no…līdz) | Iegūtais grāds vai kvalifikācija |
|  |  |
|  |  |

1. Darba pieredze:

|  |  |  |  |
| --- | --- | --- | --- |
| Laiks (no…līdz) | Uzņēmums | Amats | Veikto darbu īss apraksts |
|  |  |  |  |
|  |  |  |  |

1. Pēdējo trīs gadu laikā realizētie projekti, kuros speciālists darbojās tādā pašā pozīcijā, kā piedāvātā pozīcija augstākminētā līguma izpildē:

|  |  |  |  |  |
| --- | --- | --- | --- | --- |
| Izpildes gads | Projekts/pasūtītājs | Kopējais darbu apjoms projekta ietvaros (EUR) | Būves veids (īss apraksts) | Pozīcija |
|  |  |  |  |  |
|  |  |  |  |  |

Es, apakšā parakstījies, apliecinu, ka:

1. Šī informācija ir pareiza un atbilstoši raksturo manu kvalifikāciju un pieredzi;
2. Esmu iepazinies ar objektu un iepirkuma dokumentiem;
3. Apņemos piedalīties iepirkuma līguma izpildē kā \_\_\_\_\_\_\_\_\_\_\_\_ (amats), ja \_\_\_\_\_\_\_\_\_\_ (pretendentam) tiks piešķirtas tiesības slēgt iepirkuma līgumu un iepirkuma līgums tiks noslēgts.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā.

Pielikumā:

1. \_\_\_\_\_\_\_\_\_ atsauksme;
2. \_\_\_\_\_\_\_\_\_ atsauksme;

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 Vārds, uzvārds paraksts datums

7.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**APAKŠUZŅĒMĒJU SARAKSTS**

|  |  |  |
| --- | --- | --- |
| **Nr.**  | **Apakšuzņēmēja nosaukums, reģistrācijas nr.** | **Veicamā darba daļa** |
| **Veicamo darbu nosaukums** | **Apjoms (EUR)** | **% no piedāvātās līgumcenas** |
|  |  |  |  |  |
|  |  |  |  |  |
|  |  |  |  |  |
| **KOPĀ:** |  |  |

2017. gada \_\_\_.\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums

Z.v.

8.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**APSEKOŠANAS AKTS**

iepirkumam “Būvprojekta izstrāde un autoruzraudzība

Staiceles mūzikas un mākslas skolas pārbūvei”,

ID Nr. AND/2017/18

Objekta adrese: Staiceles mūzikas un mākslas skola, Lielā iela 36, Staicele, Staiceles novads, LV-4043

|  |  |
| --- | --- |
| **Pretendents (nosaukums, reģ. Nr.)** |  |
| **Pretendenta pārstāvis****(vārds, uzvārds)** | **Pretendenta pārstāvja****paraksts** | **Pasūtītāja****pārstāvja vārds, uzvārds, amats, paraksts** | **Apsekošanas datums** |
|  |  |  |  |

9.pielikums

Iepirkuma nolikumam

„ Būvprojekta izstrāde un autoruzraudzība

Staiceles mūzikas un mākslas skolas pārbūvei”

ID Nr. AND/2017/18

**IEPIRKUMA LĪGUMA PROJEKTS**

iepirkumam “Būvprojekta izstrāde un autoruzraudzība

Staiceles mūzikas un mākslas skolas pārbūvei”,

ID Nr. AND/2017/18

Alojā, 2017. gada \_\_\_.\_\_\_\_\_\_\_\_

 **Alojas novada dome,** reģistrācijas Nr. 90000060032, juridiskā adrese: Jūras iela 13, Aloja, Alojas novads, LV-4064, priekšsēdētājas Daces Vilnes personā, kas rīkojas uz Alojas pašvaldības nolikuma pamata, turpmāk tekstā **Pasūtītājs**, no vienas puses, un

un \_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_ (turpmāk tekstā – **Izpildītājs**), no otras puses (turpmāk tekstā katrs atsevišķi vai abi kopā Puse vai Puses), pamatojoties uz Pasūtītāja rīkotās iepirkuma procedūras “Būvprojekta izstrāde un autoruzraudzība Staiceles mūzikas un mākslas skolas pārbūvei”, iepirkuma identifikācijas Nr. AND/2017/18 (turpmāk tekstā – Iepirkums), rezultātiem un Izpildītāja iesniegto piedāvājumu (turpmāk tekstā – Piedāvājums) noslēdz šādu līgumu (turpmāk tekstā Līgums):

1. **Līguma priekšmets**
	1. Pasūtītājs uzdod, un Izpildītājs apņemas par līguma 2.1. punktā noteikto līgumcenu kvalitatīvi un noteiktajā Līguma izpildes termiņā ar saviem spēkiem un materiāltehniskajiem līdzekļiem veikt **būvprojekta izstrādi** (turpmāk tekstā – Projekts) **un autoruzraudzību** Staiceles mūzikas un mākslas skolas ēkas pārbūvei saskaņā ar projektēšanas uzdevumu (Līguma 1. pielikums), Izpildītāja finanšu piedāvājumu (Līguma 2. pielikums) un Izpildītāja kalendāro grafiku (Līguma 3. pielikums), kā arī atbilstoši Būvniecības likumam, Ministru kabineta 19.08.2014. noteikumiem Nr. 500 „Vispārīgie būvnoteikumi”, un citiem normatīvajiem aktiem un noteikumiem, kas reglamentē un ir attiecināmi uz Līgumā noteiktā projektēšanas Darba izstrādi.
	2. Projekts pāriet Pasūtītāja īpašumā ar brīdi, kad Puses ir parakstījušas Projekta pieņemšanas - nodošanas aktu Līguma 4. punktā noteiktajā kārtībā.
2. **Līgumcena un norēķinu kārtība**
	1. Kopējā līgumcena, ietverot visus ar Līguma izpildi saistītos izdevumus, nodevas un piemērojamos nodokļus, izņemot pievienotās vērtības nodokli, ir \_\_\_\_\_\_\_\_\_\_\_ EUR (\_\_\_\_\_\_\_ *euro* un \_\_\_\_\_\_centi), pievienotās vērtības nodoklis (PVN) \_\_\_\_\_\_ EUR (\_\_\_\_\_\_\_ *euro* un \_\_\_\_\_\_centi), kopējā Līguma summa ar PVN \_\_\_\_\_\_\_\_ EUR(\_\_\_\_\_\_\_\_ *euro* un \_\_\_\_\_\_\_ centi), tai skaitā:
		1. par būvprojekta izstrādi Pasūtītājs maksā Izpildītājam Līguma summu bez PVN \_\_\_\_\_\_ EUR (\_\_\_\_\_\_\_\_ *euro* \_\_ centi), PVN \_\_\_\_\_\_ EUR (\_\_\_\_\_\_\_ *euro* un \_\_\_\_\_\_centi), kopā ar PVN \_\_\_\_\_\_ EUR (\_\_\_\_\_\_\_ *euro* un \_\_\_\_\_\_centi);
		2. par autoruzraudzību Pasūtītājs maksā Izpildītājam \_\_\_\_ EUR (\_\_\_\_\_\_\_ *euro* un \_\_\_\_\_\_centi), PVN \_\_\_\_ EUR (\_\_\_\_\_\_\_ *euro* un \_\_\_\_\_\_centi) un kopā ar PVN \_\_\_\_\_ EUR (\_\_\_\_\_\_\_ *euro* un \_\_\_\_\_\_centi).
	2. Līguma summā ietilpst visas ar būvprojekta izstrādi un autoruzraudzības darbu veikšanu un Līgumā noteikto prasību izpildi saistītās izmaksas.
	3. Pasūtītājs Līguma 2.1.1. punktā minēto Līguma summu samaksā 20 (divdesmit) dienu laikā pēc Pušu parakstīta Projekta nodošanas – pieņemšanas akta un atbilstoša rēķina saņemšanas.
	4. Pasūtītājs Līguma 2.1.2. punktā minēto autoruzraudzības summu samaksā:
		1. pa daļām par attiecīgajā mēnesī veiktajiem darbiem (proporcionāli veiktajiem būvdarbiem) 20 (divdesmit) dienu laikā pēc Pušu parakstīta darbu nodošanas – pieņemšanas akta un atbilstoša rēķina saņemšanas;
		2. pēdējo maksājumu Pasūtītājs veic 20 (divdesmit) dienu laikā pēc nodošanas – pieņemšanas akta abpusējas parakstīšanas, rēķina saņemšanas un būvobjekta nodošanas ekspluatācijā.
	5. Pasūtītājs Līgumā noteiktos maksājumus veic ar pārskaitījumu uz Izpildītāja norādīto bankas kontu. Līgumā noteiktie Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā maksājumu uzdevumu ir pieņēmusi izpildei.
	6. Līgumsodu un zaudējumus Izpildītājs atmaksā Pasūtītājam vai Pasūtītājs atskaita no Izpildītajam paredzētā maksājuma.
3. **Līguma izpildes termiņš**
	1. Līgums stājas spēkā pēc tā abpusējas parakstīšanas brīža, un tā darbība beidzas pēc visu Līguma saistību izpildes pilnā apmērā.
	2. Izpildītājs apņemas rakstiskā veidā nekavējoties ziņot Pasūtītājam par visiem apstākļiem, kuri kavē darba izpildi Līguma 3.4. punktā noteiktajā termiņā.
	3. Izpildītājam ir tiesības uz Līguma termiņa pagarinājumu, ja no Izpildītāja neatkarīgu apstākļu dēļ ir radušies šķēršļi, kuri kavē darbu izpildi 3.4. punktā noteiktajā termiņā.
	4. Izpildītājs darbus veic šādos termiņos:
		1. būvprojekta izstrādes termiņš – 4 (četri) mēneši (ieskaitot iespējamās ekspertīzes un labojumu veikšanu), skaitot no Līguma noslēgšanas dienas, atbilstoši Līguma 3. pielikumam. Izpildītājs nodrošina visus nepieciešamos saskaņojumus, būvvaldes akcepta saņemšanu un projektu pilnībā nodod līdz 2017. gada \_\_.\_\_\_\_\_\_\_\_\_.
		2. autoruzraudzība ir jāveic būvdarbu realizācijas laikā un līdz būvprojektā paredzētā būvobjekta nodošanai ekspluatācijā.
4. **Darba pieņemšana – nodošana**
	1. Pēc Projekta dokumentācijas izstrādāšanas pabeigšanas Izpildītājs to iesniedz Pasūtītājam un saskaņo ar Pasūtītāju šādā kārtībā:
		1. saņemto Projekta dokumentāciju Pasūtītājs izskata 5 (piecu) darba dienu laikā. Ja Pasūtītājam nav pretenziju saistībā ar Projekta dokumentāciju un tās atbilstību normatīvo aktu prasībām, šī Līguma un tā pielikumu noteikumiem un Pasūtītāja prasībām, Pasūtītājs šajā punktā norādītā termiņa ietvaros rakstveidā saskaņo Projekta dokumentāciju;
		2. Pasūtītājam ir tiesības nesaskaņot Projekta dokumentāciju, ja Pasūtītājam ir iebildumi par Projekta dokumentācijas atbilstību šim Līgumam, tā pielikumiem, Pasūtītāja vai normatīvo aktu prasībām, vai iebildumi pret izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav iesniegti visi saprātīgi nepieciešamie dokumenti vai informācija, kas dotu iespēju Pasūtītājam vispusīgi un pilnīgi pārbaudīt Projekta dokumentāciju un tās atbilstību šī Līguma noteikumiem. Gadījumā, ja Pasūtītājam ir minētie iebildumi, tad Pasūtītājs noformē un iesniedz Izpildītājam rakstisku un motivētu atteikumu saskaņot Projekta dokumentāciju, norādot uz saskaņojuma atteikuma iemesliem;
		3. Līguma 4.1.2. punktā noteiktajā gadījumā Izpildītājs Pasūtītāja norādītos trūkumus un nepilnības novērš Pasūtītāja norādītā termiņa ietvaros uz sava rēķina. Pēc trūkumu un nepilnību novēršanas tiek atkārtota Projekta dokumentācijas saskaņošana ar Pasūtītāju;
		4. Puses vienojas, ka Līguma 4.1.2. punktā minētais Pasūtītāja atteikums saskaņot Projekta dokumentāciju un Līguma 4.1.3. punktā norādītais termiņš trūkumu novēršanai nav uzskatāms par kalendārajā grafikā norādīto termiņu pagarinājumu un neatbrīvo Izpildītāju no atbildības par kalendārajā grafikā norādīto darba izpildes termiņu kavējumu, kā arī nedod pamatu Izpildītājam lūgt kalendārajā grafikā noteiktā termiņa pagarinājumu;
		5. ja Izpildītājs Līgumā noteiktajos termiņos nenovērš Projekta trūkumus vai defektus, Pasūtītājam ir tiesības pašam tos novērst, piesaistot atbilstošus speciālistus. Šādā gadījumā ar Projekta trūkumu vai defektu novēršanu saistītos izdevumus sedz Izpildītājs pilnā apmērā. Pasūtītājam ir tiesības šos izdevumus atrēķināt no neatbilstoši izstrādātā Projekta līgumcenas;
		6. Pasūtītāja saskaņojums Projekta dokumentācijai, tostarp būvprojektam, nekādā veidā neatbrīvo Izpildītāju no pilnīgas atbildības par Projekta dokumentāciju un tajā ietvertajiem risinājumiem;
		7. ja pēc Projekta dokumentācijas saskaņošanas šī Līguma noteiktajā kārtībā Projekta dokumentācijā tiek konstatētas nepilnības, neskaidrības, pretrunas, kļūdas vai citi trūkumi vai neatbilstības, tās nekavējoties labojamas uz Izpildītāja rēķina. Nepieciešamības gadījumā uz Izpildītāja rēķina nekavējoties labojama un pārstrādājama arī tā būvprojekta daļa, kas ir izpildīta, vadoties no šādas neprecīzas, neatbilstošas vai nepilnīgas Projekta dokumentācijas.
	2. Pēc Projekta dokumentācijas saskaņošanas ar Pasūtītāju Izpildītājs veic Projekta dokumentācijas saskaņošanu ar visām nepieciešamajām institūcijām, tostarp galīgā akcepta saņemšanu no būvvaldes (tikai 4.3.3. punktā minētajam būvprojektam).
	3. Katrā attiecīgajā darba posmā Izpildītājs iesniedz Pasūtītājam:
		1. būvprojekta skices ar aptuvenu būvniecības izmaksu aprēķinu – prezentācijas materiāls, digitāli PDF formātā diskā un papīra formātā no katra varianta. Pasūtītājs izvēlas optimālo variantu;
		2. būvprojektu minimālā sastāvā - digitāli PDF formātā diskā un 3 (trīs) sējumu eksemplāros;
		3. būvprojektu - digitāli PDF un DWG formātā 1 (vienā) diska eksemplārā, 6 (sešos) eksemplāros papīra formā sējumos.
	4. Pasūtītājs Projektu pieņem ar pieņemšanas – nodošanas aktu, kuru sagatavo un Pasūtītājam iesniedz Izpildītājs.
	5. Ja būs nepieciešams, ekspertīzes veikšanai jāparedz 1 mēnesis, ekspertīzi veiks Pasūtītājs.
	6. Autoruzraudzība tiek veikta būvobjekta būvdarbu realizācijas laikā. Autoruzraudzība tiek pieņemta – nodota pa daļām, par attiecīgajā mēnesī veiktajiem darbiem. Pēc autoruzraudzības veikšanas jeb būvobjekta nodošanas ekspluatācijā, tiek parakstīts gala pieņemšanas – nodošanas akts par autoruzraudzības veikšanu.
5. **Pušu saistības**
	1. Izpildītājs, izstrādājot Projektu, apņemas:
		1. nodrošināt Projekta izstrādi un saskaņošanu Līgumā un normatīvajos aktos noteiktā kvalitātē, apjomā un Līgumā noteiktajos termiņos;
		2. ievērot un pildīt Līguma un tā pielikumu nosacījumus, attiecīgos spēkā esošos Latvijas Republikas normatīvos aktus un noteikumus, kas attiecināmi uz Līgumā noteikto Projekta izstrādi un reglamentē to izstrādei izvirzītās prasības. Atkāpes no Latvijas būvnormatīvu prasībām, kuras varētu rasties projektējamo objektu īpašās situācijas dēļ, saskaņot ar attiecīgajām institūcijām un Pasūtītāju;
		3. piedalīties Pasūtītāja rīkotās sapulcēs (telpas nodrošina Pasūtītājs), kurās Izpildītājs informēs Pasūtītāju par projektēšanas gaitu, risinājumiem un sarežģījumiem, sniedzot priekšlikumus to risināšanai;
		4. nekavējoties brīdināt Pasūtītāju par neparedzamiem apstākļiem, kādi radušies pēc Līguma noslēgšanas no Izpildītāja neatkarīgu apstākļu dēļ, kas ietekmē vai var ietekmēt Projekta izstrādi;
		5. ja Projekta saskaņošanas laikā iesaistītās institūcijas lūdz sniegt papildus paskaidrojumus, norāda uz kādiem Projekta trūkumiem vai nepilnībām, tad Izpildītājs sniedz nepieciešamos paskaidrojumus un uz sava rēķina novērš visas konstatētās nepilnības un norādītos defektus, termiņos, kas nav garāki par konkrētā darba izpildes termiņu, kas atrunāts Līgumā;
		6. Izpildītājs, rakstiski saskaņojot ar Pasūtītāju, Projekta izstrādei drīkst piesaistīt apakšuzņēmējus. Par Projekta izstrādei piesaistīto apakšuzņēmēju veiktā darba kvalitāti un atbilstību Līguma un tā pielikumu nosacījumiem atbild Izpildītājs;
		7. ja būvdarbu iepirkuma procedūras laikā potenciālais būvdarbu veicējs uzdod precizējošus jautājumus, konstatē nepilnības vai trūkumus izstrādātajā Projektā, Izpildītājam ir pienākums sniegt paskaidrojumus, kā arī novērst konstatētās nepilnības un trūkumus, iesniedzot Pasūtītājam tehnisko risinājumu 3 (trīs) darba dienu laikā no attiecīga Pasūtītāja pieprasījuma saņemšanas brīža bez papildus samaksas;
		8. gadījumā, ja būvdarbu izpildes laikā tiks konstatēti būtiski apstākļi, kurus Izpildītājs Līguma izpildē nav paredzējis, izmaiņas būvprojektā jāveic par Izpildītāja līdzekļiem.
	2. Pasūtītājs apņemas:
		1. pieņemt no Izpildītāja izstrādāto un atbilstoši Līguma nosacījumiem būvvaldē saskaņoto projektu, atbilstoši Līgumā noteiktajai pieņemšanas kārtībai;
		2. pēc Līgumā noteiktā Projekta izstrādes un būvvaldes akcepta saņemšanas samaksāt Izpildītājam Līguma 2.1. punktā noteikto līgumcenu Līgumā noteiktajā kārtībā un apmērā;
		3. iesniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.
	3. Pasūtītājam ir tiesības Līguma izpildes laikā pieprasīt no Izpildītāja informāciju par Projekta izstrādes gaitu.
6. **Apdrošināšana**
	1. Izpildītājam 3 (trīs) dienu laikā no Līguma parakstīšanas jāiesniedz Pasūtītājam Ministru kabineta 19.08.2014. noteikumu Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta būvspeciālista, kas veiks būvprojekta vadītāja pienākumus (būvprojekta vadītāja vai būvkomersanta, kas nodarbina konkrēto būvspeciālistu) profesionālās civiltiesiskās atbildības apdrošināšanas līguma kopiju, uzrādot oriģinālu, kas nodrošina to zaudējumu atlīdzību, kuri var rasties trešajām personām būvniecības dalībnieku darbības vai bezdarbības (vai šādas darbības vai bezdarbības seku) dēļ. Apdrošināšanas līgumam jābūt spēkā visā projektēšanas un būvdarbu laikā.
	2. Ja noslēgtā apdrošināšanas līguma termiņš tuvojas beigām, bet projektēšanas darbi vai būvdarbi vēl turpinās, Izpildītājam ir pienākums pirms spēkā esošā apdrošināšanas līguma darbības beigām iesniegt Pasūtītājam jaunu apdrošināšanas līgumu (vai pagarināt esošo) ar beigu termiņu līdz būvdarbu beigām.
	3. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.
7. **Pušu mantiskā atbildība**
	1. Līgumā noteikto maksājumu samaksas termiņa kavējuma gadījumā Izpildītājam ir tiesības pieprasīt no Pasūtītāja līgumsodu 0,2 % apmērā no summas, kuras samaksa tiek kavēta, par katru nokavējuma dienu, bet ne vairāk kā 10% no savlaicīgi neapmaksātās summas.
	2. Ja Izpildītāja vainas dēļ tiek nokavēts Līguma 3.4.1. punktā noteiktais Projekta izstrādes pabeigšanas, saskaņošanas un nodošanas Pasūtītājam termiņš, Pasūtītājam ir tiesības pieprasīt no Izpildītāja līgumsodu 0,2 % apmērā no līgumcenas par katru kavējuma dienu, bet ne vairāk kā 10 % no kopējās līgumcenas.
	3. Ja iestājas Līguma 5.1.7. apakšpunktā norādītie apstākļi un Izpildītājs neiesniedz Pasūtītājam tehnisko risinājumu 3 (trīs) darba dienu laikā no attiecīga Pasūtītāja pieprasījuma saņemšanas brīža, Pasūtītājam ir tiesības pieprasīt no Izpildītāja līgumsodu 0,3 % apmērā no Projekta līgumcenas par katru kavējuma dienu, bet ne vairāk kā 10 % no kopējās līgumcenas.
	4. Izpildītājam jāsedz to būvdarbu izmaksas, kas nebūtu jāveic, ja Projekta kļūdas būtu savlaicīgi izlabotas. Pārējos gadījumos Izpildītājam jāsedz arī tādu defektu labošanas izmaksas, kas radušies būves garantijas laikā Projekta kļūdu dēļ. Strīda gadījumā Pasūtītājs, Izpildītājs un būvuzņēmējs pieaicina savstarpēji atzītu ekspertu vai ekspertu grupu - defekta cēloņa noteikšanai.
	5. Pasūtītājam ir tiesības pieprasīt no Izpildītāja līgumsodu EUR 50,00 (piecdesmit *euro un 00 centu*) apmērā par katru gadījumu, kad izstrādātajā Projektā konstatētas kļūdas un kad Izpildītājs nav savlaicīgi sniedzis informāciju/paskaidrojumu par Projektu un nav atbildējis uz Pasūtītāja un būvdarbu pretendenta uzdotajiem jautājumiem laika posmā pēc Projekta akceptēšanas (atzīmes būvatļaujā par projektēšanas nosacījumu izpildi izdarīšanas dienas) līdz būvdarbu līguma noslēgšanai.
	6. Gadījumā, ja Izpildītājs Līgumā noteikto Projekta izstrādes darbu izpildē bez rakstiskas saskaņošanas ar Pasūtītāju, piesaista trešās personas, Pasūtītājam ir tiesības pieprasīt no Izpildītāja līgumsodu 10% apmērā no kopējās līgumcenas.
	7. Izbeidzot Līgumu pēc vienas Puses iniciatīvas, kas nav saistīta ar otras Puses līgumsaistību neizpildi vai nepienācīgu izpildi, no Līguma izbeigšanas iniciatora tiek piedzīts līgumsods 10% apmērā no 2.1. punktā norādītās kopējās līgumcenas.
8. **Nepārvaramas varas apstākļi**
	1. Pušu atbildība neiestājas, ja Līguma saistību izpildi aizkavē vai padara par neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).
	2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (triju) kalendāro dienu laikā no to iestāšanās dienas.
	3. Pēc nepārvaramās varas apstākļu izbeigšanas Puses rakstiski vienojas par Līguma termiņu attiecīgu pagarināšanu vai tā izbeigšanu. Ja nepārvaramas varas apstākļi ilgst vairāk nekā sešus mēnešus, tad pēc jebkuras Puses rakstiska paziņojuma līgums zaudē spēku.
9. **Strīdu izskatīšanas kārtība**
	1. Visus strīdus, kas radīsies Pušu starpā sakarā ar Līguma izpildi, Puses mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām.
10. **Līguma grozīšana**
	1. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās darba izmaksas, un šādi grozījumi nav atspoguļoti līgumcenā, tad, pēc abu Pušu savstarpējas vienošanās, tiek grozīta līgumcena.
	2. Līguma grozījumus sagatavo Pasūtītājs un paraksta abas puses.
	3. Līguma grozījumi izdarāmi rakstveidā, un kļūst par Līguma neatņemamu sastāvdaļu brīdī, kad to ir parakstījuši abi Līdzēji.
	4. Izpildītājs ir tiesīgs saņemt Līgumā noteikto projektēšanas darbu izpildes termiņa pagarinājumu, ja:
		1. Pasūtītājs kavē vai aptur darba veikšanu no Izpildītāja neatkarīgu iemeslu dēļ, vai novilcina Līgumā noteikto pienākumu izpildi;
		2. darba veikšanu kavē Līguma Pielikumā Nr. 1 ietverto projektēšanas uzdevumu grozījumi, kas nav Izpildītāja radīti.
11. **Līguma laušana**
	1. Ja kāda no Pusēm ir pārkāpusi jebkuru no Līguma noteikumiem, otra Puse par to vainīgajai Pusei paziņo saskaņā ar “Paziņošanas likumu”, norādot termiņu (kurš nedrīkst būt īsāks par 10 (desmit) kalendārajām dienām, skaitot no dienas, kad informācija ir uzskatāma par paziņotu) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad Puse, kuras intereses ir aizskartas, var vienpusēji lauzt Līgumu, nosūtot ar ierakstītu pasta sūtījumu par to otrai Pusei rakstisku paziņojumu.
	2. Izpildītājam ir tiesības lauzt Līgumu ja Pasūtītājs neveic maksājumus un līgumsods sasniedz 10 % no kopējās līgumcenas.
	3. Pasūtītājam ir tiesības vienpusēji lauzt Līgumu, ja:
		1. ir pasludināts Izpildītāja maksātnespējas process, apturēta vai pārtraukta tā saimnieciska darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts;
		2. Projekta dokumentācija Līgumā noteiktajā apjomā netiek iesniegta 30 (trīsdesmit) dienu laikā pēc noteiktā iesniegšanas termiņa, vai arī, ja Pasūtītāja noteiktajā termiņā Izpildītājs nav izlabojis kļūdas un trūkumus;
		3. Izpildītāja līgumsods sasniedzis 10 % no kopējās līgumcenas;
		4. Izpildītājs Līgumā noteiktajos termiņos neiesniedz Līguma 6.nodaļā minēto apdrošināšanas līgumu;
	4. Ja Līgums tiek lauzts, Izpildītājs nekavējoties pārtrauc Projekta izstrādes darbus, par ko tiek sastādīts Projekta nodošanas - pieņemšanas akts un saņem samaksu par visiem līdz Līguma laušanas brīdim kvalitatīvi paveiktajiem darbiem, izņemot gadījumu, kad Līgums tiek lauzts Izpildītāja vainas dēļ.
	5. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, vai zaudējumu nodarīšana otrai Pusei, tad Pusei, kura ir vainojama Līguma laušanā, ir jāatlīdzina otrai Pusei zaudējumi, kas tai rodas saistībā ar Līguma laušanu.
12. **Personāls un apakšuzņēmēji**
	1. Līguma izpildei Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
	2. Izpildītājs ir tiesīgs, rakstiski saskaņojot ar Pasūtītāju, veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē.
13. **Pārējie noteikumi**
	1. Puses vienojas, ka vienlaicīgi ar projektu nodošanu - pieņemšanu Izpildītājs saskaņā ar Civillikuma 841. pantu, Autortiesību likuma 2. panta sesto daļu, 15. panta pirmo daļu un 16. panta otro daļu, bez samaksas atsavina par labu Pasūtītajam savas mantiskās autortiesības uz Izpildītāja šī līguma ietvaros izstrādāto projektu. Pasūtītājam ir tiesības bez Izpildītāja atļaujas publicēt Izpildītāja iesniegtos materiālus, kā arī prasīt Izpildītājam tos mainīt, pārstrādāt, dalīt daļās. Ja puses nevar vienoties par šo darbu izpildi, Pasūtītājs ir tiesīgs piesaistīt citu Izpildītāju minētā uzdevuma izpildei.
	2. Ar Līguma izpildi saistītajos dokumentos, tai skaitā aktos un rēķinos, norāda Līguma numuru, datumu.
	3. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai Līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar objekta autoruzraudzību.
	4. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tos parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.
	5. Pušu kontaktpersonas Līguma darbības laikā ir:
		1. No Pasūtītāja puses – \_\_\_\_\_\_\_\_\_\_\_\_\_\_\_;
		2. No Izpildītāja puses **- \_\_\_\_\_\_\_\_\_\_\_\_**\_\_.
	6. Līgums sastādīts 2 (divos) identiskos eksemplāros uz \_\_ ( \_\_\_\_ ) lapām, no kuriem viens glabājas pie Pasūtītāja, bet viens - pie Izpildītāja. Visiem Līguma eksemplāriem ir vienāds juridiskais spēks.
14. **Pušu paraksti un rekvizīti**

|  |  |
| --- | --- |
| Pasūtītājs | Izpildītājs |
| **Alojas novada dome**Reģ. Nr. 90000060032Adrese: Jūras iela 13, Aloja, Alojas novads, LV-4064Banka: Konta Nr.: Bankas kods:  | **\_\_\_\_\_\_\_\_\_\_\_\_\_\_\_\_\_**Reģ. Nr.:Adrese:Banka:Konta Nr.:Bankas kods: |
| Dace Vilne | Vārds uzvārds |